(8)

I samme udtalelse bekræftede PSC den holdning, som projektmedlemmerne enstemmigt var nået til enighed om, at UK opfylder følgende generelle betingelser i artikel 3 i afgørelse (FUSP) 2020/1639: — UK opfylder betingelserne i artikel 3, litra a), i afgørelse (FUSP) 2020/1639, der kræver, at det deler de værdier, som Unionen bygger på, jf. artikel 2 i TEU, de principper, som er omhandlet i artikel 21, stk. 1, i TEU, og målsætningerne for den fælles udenrigs- og sikkerhedspolitik som fastsat i artikel 21, stk. 2, litra a), b), c) og h), i TEU, at det ikke handler i strid med Unionens og dens medlemsstaters sikkerheds- og forsvarsinteresser, herunder overholdelse af princippet om gode naboskabsforbindelser med medlemsstaterne, og at det har en politisk dialog med Unionen, der også bør omfatte sikkerheds- og forsvarsaspekter, når det deltager i PESCO-projektet — med hensyn til betingelsen i artikel 3, litra b), i afgørelse (FUSP) 2020/1639 om UK's væsentlige merværdi til PESCO-projektet militær mobilitet indeholder underretningen en detaljeret beskrivelse af UK's bidrag, herunder om området for deltagelse i dette projekt samt deltagelsens form og omfang, hvilket underbygger opfyldelsen af denne betingelse — med hensyn til betingelsen i artikel 3, litra c), i afgørelse (FUSP) 2020/1639 vil UK's deltagelse i PESCO-projektet militær mobilitet bidrage til at styrke den fælles sikkerheds- og forsvarspolitiks (FSFP's) og Unionens ambitionsniveau, herunder til støtte for FSFP-missioner og -operationer, som nærmere angivet i underretningen — med hensyn til artikel 3, litra d), i afgørelse (FUSP) 2020/1639 involverer PESCO-projektet militær mobilitet hverken indkøb af forsvarsmateriel, forskning og kapacitetsudvikling eller anvendelse og eksport af våben eller kapacitet eller teknologi. Det udvikler heller ikke kapacitet eller teknologi. Følgelig vil UK's deltagelse i dette projekt ikke medføre afhængighed af UK eller begrænsninger pålagt af UK på nogen EU-medlemsstat — betingelsen i artikel 3, litra e), i afgørelse (FUSP) 2020/1639 med hensyn til UK's deltagelses overensstemmelse med de relevante mere bindende PESCO-forpligtelser, som er fastsat i bilaget til afgørelse (FUSP) 2017/2315, er også opfyldt som nærmere beskrevet i underretningen. Da PESCO-projektet militær mobilitet ikke er et kapacitetsorienteret projekt, er betingelsen om, at UK's deltagelse skal bidrage til at opfylde prioriteringerne i medfør af kapacitetsudviklingsplanen og den samordnede årlige gennemgang vedrørende forsvar eller have en positiv indvirkning på den europæiske forsvarsteknologiske og -industrielle base, ikke relevant i denne sammenhæng — kravet i artikel 3, litra f), i afgørelse (FUSP) 2020/1639 er opfyldt, da aftalen mellem Den Europæiske Union og Det Forenede Kongerige Storbritannien og Nordirland om sikkerhedsprocedurer for udveksling og beskyttelse af klassificerede informationer (4) har været i kraft siden den 1. maj 2021 — betingelsen i artikel 3, litra g), i afgørelse (FUSP) 2020/1639 er ikke relevant i dette tilfælde, eftersom PESCO-projektet militær mobilitet ikke gennemføres med støtte fra EDA, og en administrativ ordning, som har fået virkning med EDA, derfor ikke er påkrævet — med hensyn til betingelsen i artikel 3, litra h), i afgørelse (FUSP) 2020/1639 har UK forpligtet sig til at søge at indgå en projektspecifik administrativ ordning og enhver anden nødvendig dokumentation i overensstemmelse med afgørelse (FUSP) 2017/2315 og Rådets afgørelse (FUSP) 2018/909 (5) vedrørende forvaltningsreglerne for PESCO.